**ORDENSREGLER FOR GRUNDEJERFORENINGEN BORNHOLM**

**Ordensreglerne er retningslinjer, som sammenfatter gældende regler og desuden har det overordnede formål at sikre godt naboskab.**

**1. Brug ikke støjende maskiner efter kl 19 på hverdage og efter kl 12 på søn- og helligdage.**

**2. Spil ikke musik så højt, at det generer andre.**

**3. Der må ikke parkeres på veje og fællesarealet.**

**4. Kør langsomt og hensynsfuldt a.h.t. trafiksikkerhed og naboer.**

**5. Der må ikke køre motorkøretøjer på fællesarealet og på stranden.**

**6. Hunde skal holdes i snor af hensyn til andre beboere og vildtet.**

**7. Hjælp med at holde området rent og frit for affald.**

**8. Gå ikke hen over andres grund uden tilladelse.**

**9. Hvert forår renses stranden og fællesarealet på en aftalt dag. Det forventes, at medlemmerne  
 deltager. Også når der skal foretages småreparationer af veje og stier, forventes  
 medlemmernes deltagelse.    
 Vedligeholdelse på fællesarealet må kun ske efter bestyrelsens accept.**

**10. Af hensyn til redningskøretøjer og renovationsvogne skal alle veje holdes fri for bevoksning   
 fra skel til skel.  
 Træer og buske skal beskæres, så der er en frihøjde på 4,5 m over kørebanen, som er i 5  
 meters bredde.** (Ifølge ”Den Lille Grønne” udsendt af Odsherred Kommune)

**11. Både og større tilbehør må kun anbringes på bådpladsen.**

**12. Grundene må kun hegnes med levende hegn.** (Ifølge Grundejerforeningens deklarationer af 1965 pkt. 6 og 1978 pkt.9)

**13. Det er ikke tilladt at afbrænde haveaffald i sommerhusområdet.   
 Se link:** [**http://www.odsherred.dk/borger/affald-og-genbrug/afbraending-af-haveaffald**](http://www.odsherred.dk/borger/affald-og-genbrug/afbraending-af-haveaffald) og ”Den lilleGrønne” udsendt af Odsherred Kommune

**14. Ved udlejning eller udlån af sommerhus påhviler det udlejeren at oplyse lejerne/lånerne om   
 ordensreglerne.**

**Vedtaget på generalforsamlingen den 11.06.2017**